Video: आवारा कुत्ता RPF के साथ स्टेशन पर लगाता है गश्त, रेलवे ट्रैक क्रॉस करने वालों को भौंक कर देता है चेतावनी  
स्टेशन पर यात्रियों को भौंक कर चेतावनी देता है ये कुत्ता
नियम उल्लंघन करने वालों पर भौंकता है कुत्ता
आरपीएफ के साथ रेलवे स्टेशन पर यह कुत्ता लगाता है गश्त
मुंबई और दिल्ली जैसे शहरों की तरह चेन्नई में भी कई लोग लोकल ट्रेन से रोजाना सफर करते हैं और इस दौरान लोगों को झुंड बनाकर घूमने वाले कुत्तों से भी सावधान रहना पड़ता है लेकिन, चेन्नई के पार्क टाउन रेलवे स्टेशन पर एक आवारा कुत्ता रेलवे सुरक्षा बल (आरपीएफ) में शामिल हो गया है. यह कुत्ता रोजाना रेलवे स्टेशन पर नियमों का उल्‍लंघन करने वाले यात्रियों पर भौंकता है और उन्हें ऐसा करने से रोकने की कोशिश करता है. 
जानकारी के अनुसार इस कुत्ते को दो साल पहले इसके मालिक ने पार्क टाउन में छोड़ दिया था. इसके बाद से यह कुत्ता रेलवे स्टेशन की आरपीएफ में शामिल हो गया और उनके साथ रोजाना प्लेटफॉर्म पर गश्त करने लगा. साथ ही यह कुत्ता फुटबोर्ड पर सफर करने वाले यात्रियों को भौंक कर चेतावनी देने लगा. 
Chinnaponnu, a dog, who was abandoned at station two years ago is seriously offering her services in assisting RPF in warning passengers illegally crossing the track and travelling on footboard at Chennai Railway station. pic.twitter.com/ub2gMXNB2t
एक व्यक्ति ने बताया, ''यह कुत्ता उन यात्रियों पर भौंकता है जो चलती ट्रेन में चढ़ने या उतरने की कोशिश करते हैं. साथ ही जो लोग फुटऑवर ब्रिज की बजाए रेलवे ट्रैक को सीधे क्रॉस करने की कोशिश करते हैं उन पर भी यह कुत्ता भौंकता है. यह कुत्ता जानता है कि यह यात्रियों के लिए अच्छा काम कर रहा है''.
स्थानीय लोगों ने कहा कि इस कुत्ते के रेलवे स्टेशन पर कभी किसी को कोई परेशानी नहीं हुई.